కార్లలో ప్రయాణించే వ్యక్తుల భద్రతే లక్ష్యంగా కేంద్ర ప్రభుత్వం కొత్త నియమాలు తప్పనిసరి చేసింది. వచ్చే ఏడాది అక్టోబర్‌ 1 నుంచి అన్ని కార్లలో ఆరు ఎయిర్‌ బ్యాగులు ఉండాలని ఆదేశాలు జారీ చేసింది..
కంపెనీలన్నీ విధిగా ఆ తేదీ నుంచి కార్లలో 6 ఎయిర్‌బ్యాగులు ఏర్పాటుచేయాల్సి ఉంటుందని కేంద్ర ఉపరితల రవాణాశాఖ మంత్రి నితిన్‌ గడ్కరీ ట్విటర్‌లో వెల్లడించారు. తొలుత ఈ ఏడాది అక్టోబర్‌ 1 నుంచే దీన్ని అమలు చేసేందుకు కసరత్తు చేసిన కేంద్రం.. తాజా పరిస్థితులను దృష్టిలో పెట్టుకుని వచ్చే ఏడాదికి వాయిదా వేసింది. అక్టోబర్ 1 నుంచి అన్ని కార్లలో ఆరు ఎయిర్‌బ్యాగులను (నాలుగు సీట్లతో సహా రెండు సైడ్ ఎయిర్‌ బ్యాగ్‌లు) ఏర్పాటు చేయాలని ఈ ఏడాది జనవరిలో కేంద్రం ప్రతిపాదించిన విషయం తెలిసిందే. సరఫరాలో పరిమితులతో ఆటో ఇండస్ట్రీ ఎదుర్కొంటొన్న ఇబ్బందులు, స్థూల ఆర్థిక పరిస్థితుల ప్రభావాన్ని పరిగణనలోకి తీసుకొని ప్రయాణికుల కార్లలో (M-1 కేటగిరీ) కనీసం 6 ఎయిర్‌బ్యాగ్‌లను తప్పనిసరి చేసే ప్రతిపాదనను 2023 అక్టోబర్ 1 నుంచి అమలు చేయాలని నిర్ణయించినట్టు గడ్కరీ తెలిపారు. ధర, వేరియంట్లతో సంబంధం లేకుండా ఎయిర్‌బ్యాగులను అమలు చేయాలని, మోటారు వాహనాల్లో ప్రయాణించే వారి భద్రతే తమకు ప్రాధాన్యమని మంత్రి పేర్కొన్నారు.
kaarlalo prayaaninche vyaktula bhadrate lakshyamgaa kendra prabhutvam kotta niyamaalu tappanisari chesindi. vache edaadi actobere 1 nunchi anni kaarlalo aaru aire byaagulu undaalani aadesaalu jaarii chesindi..
companylanni vidhigaa aa tedee nunchi kaarlalo 6 airebyaagulu erpatucheyalsi untundani kendra uparitala ravanasakha mantri nitin gadkari twiterlo velladinchaaru. toluta ee edaadi actobere 1 nunche deenni amalu chesenduku kasarattu chesina kendram.. taja paristhitulanu drushtilo pettukuni vache edaadiki vaayidaa vesindi. actober 1 nunchi anni kaarlalo aaru eyirebyaagulanu (naalugu seetlatho sahaa rendu said aire byaglu) erpaatu cheyalani ee edaadi janavarilo kendram pratipaadinchina vishayam telisinde. sarafaraalo parimitulatoe auto industry edurkontonna ibbandulu, sthoola aardhika paristhitula prabhaavaanni parigananaloki teesukoni prayaanikula kaarlalo (M-1 ketagiri) kaneesam 6 airebyaagnilanu tappanisari chese pratipaadananu 2023 actober 1 nunchi amalu cheyalani nirnayinchinattu gadkari telipaaru. dhara, veriyantlatho sambandham lekunda eyirebyaagulanu amalu cheyalani, motaru vaahanaallo prayaaninche vaari bhadrate tamaku praadhaanyamani mantri perkonnaru.